फतेहगढ़ कोतवाली के मोहल्ला कुटरा निवासी रूप सिंह उर्फ पिंटू पुत्र चंद्रपाल का रविवार रात झगड़ा हो गया था। इस पर रूपसिंह घायल हो गया। उसको परिवार के लोग कोतवाली लेकर पहुंचे। यहां से पुलिस उसे मेडिकल कराने के लिए लोहिया अस्पताल ले आई। डॉ. नीरज यादव मेडिकल के लिए लिखापढ़ी कर रहे थे। इस बीच घायल के एक साथी ने डॉक्टर से गोली लगने की बात लिखने को दबाव बनाया। इस पर डॉक्टर ने कहा कि वह घायल को एक्सरे के लिए लिख रहे हैं। इसके बाद जो रिपोर्ट होगी वह लिख दी जाएगी। यह सुनकर साथी ने सीएमओ को फोन मिला कर डॉक्टर की बात कराई। इसके बाद भी जब बात नहीं बनी तो घायल का साथी भड़क गया।